શુક્રવારે પઠાણકોટમાં એક એસપી સલવિન્દરસિંઘના કિડનેપિંગની કોશિશ બાદથી પોલીસ એલર્ટ પર હતી. શુક્રવારે સાંજથી આ વિસ્તારમાં નાકાબંધી હતી અને આતંકવાદી હુમલાની એલર્ટ બાદ તપાસ પણ ચાલુ હતી. આખા પંજાબમાં ૧૨ કલાક પહેલાથી હાઈએલર્ટ જારી કરાયું હતું. તેમ છતાં પણ હુમલો થયો. રિટાયર્ડ એર માર્શલ એ.કે. સિંહે જણાવ્યું કે એરવેઝનો વિસ્તાર મોટો હોય છે. ત્યાં ચારથી પાંચ લેયર સિક્યોરિટી હોય છે. સિંહે જણાવ્યું કે એવું ન માનવું જોઈએ કે આ સિક્યોરિટીની નિષ્ફળતા છે કેમ કે તેઓ ફિદાઈન હુમલાખોર હતા. તેઓ એરબેઝની અંદરના સંવેદનશીલ વિસ્તારો સુધી પહોંચી શક્યા નથી.